CELEX: C2004/284/14
Language: sk
Date: 2004-11-20 00:00:00
Title: Vec C-363/04: Návrh na začatie konania o prejudiciálnej otázke podaný uznesením Symvoulio tis Epikrateias (Epitropi anastolon) zo dňa 30. júla 2004 vo veci Michaniki AE proti Ypourgos Perivallontos, Chorotaxias kai Dimonsion Ergon, ktorého v konaní pred týmto súdom podporujú 1. Syndesmos Technikon Etaireion Anoteron Taxeon, 2. Efkleidis ATE

20.11.2004   
            
            
               SK
            
            
               Úradný vestník Európskej únie
            
            
               C 284/7
            
         Návrh na začatie konania o prejudiciálnej otázke podaný uznesením Symvoulio tis Epikrateias (Epitropi anastolon) zo dňa 30. júla 2004 vo veci Michaniki AE proti Ypourgos Perivallontos, Chorotaxias kai Dimonsion Ergon, ktorého v konaní pred týmto súdom podporujú 1. Syndesmos Technikon Etaireion Anoteron Taxeon, 2. Efkleidis ATE
   (Vec C-363/04)
   (2004/C 284/14)
   Symvoulio tis Epikrateias (Epitropi anastolon) (Grécko) uznesením z 30. júla 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Michaniki AE proti Ypourgos Perivallontos, Chorotaxias kai Dimonsion Ergon, ktorého v konaní pred týmto súdom podporujú 1. Syndesmos Technikon Etaireion Anoteron Taxeon, 2. Efkleidis ATE, ktorý bol doručený kancelárii Súdneho dvora dňa 20. augusta 2004.
   Symvoulio tis Epikrateias (Epitropi anastolon) žiada Súdny dvor, aby rozhodol o nasledujúcich otázkach:
   
               1)
            
            
               Musí sa 30 odsek 4 smernice Rady 93/37/EHS zo 14. júna 1993 o koordinácii postupov verejného obstarávania prác (1) vykladať tak, že pri použití metódy verejnej súťaže je obstarávateľ povinný, v prípade, aký je uvedený v odôvodnení tohto uznesenia (odovzdanie ponúk bez vysvetlenia, t.j. bez uvedenia osobitných percentuálnych zliav z ceny pre jednotlivé cenové skupiny a bez skúmania otázky, či sú jednotlivé zľavy poskytované v obvyklej výške), dať svojmu rozhodnutiu, ktorým si od uchádzača vyžiada podrobnosti o jeho ponuke, ktorá sa javí ako neobvykle nízka vzhľadom na limit určený za použitia matematickej metódy, vykazujúcej obdobné znaky ako matematická metóda opísaná v odôvodnení tohto uznesenia, určitý špecifický obsah?
            
         
               2)
            
            
               V prípade kladnej odpovede na prvú otázku: Stačí na splnenie požiadaviek uvedeného ustanovenia smernice 93/37/EHS uviesť v príslušnom rozhodnutí konkrétnu zľavu ponúkanú uchádzačom pre jednu alebo viac cenových skupín, ktorá sa obstarávateľovi javila ako problematická, alebo musí obstarávateľ navyše uviesť aj dôvody, pre ktoré považuje danú zľavu za problematickú, a predložiť podrobné hodnotenie minimálnych nákladov príslušných prác?
            
         
      (1)  Ú. v. ES L 199 z 9.8.1993, s. 54